**VEDTEKTER 1 FOR**

**TROLLSTEINEN BARNEHAGE SA**

**Jmf. Samvirkeloven**

**§ 1** Trollsteinen barnehage SA er et samvirke med skiftende medlemstall og kapital. Laget har begrenset ansvar. Lagets formål er å eie og drive Trollsteinen barnehage i Larvik for andelseiernes barn.

Samvirket har forretningskontor i Larvik.

Eventuelle overskudd skal godskrives egenkapitalen i foretaket.

**§ 2** a) En andel koster kr. 10,-. Andelsinnskuddet skal ikke forrentes. Det skal ikke betales kontingent utenom månedlig foreldrebetaling.

b) En andel gir rett til en barnehageplass i Trollsteinen barnehage og en stemme på årsmøtet. Andelseiere har førsterett til å ha flere av sine barn i Trollsteinen barnehage. Førsteretten gjelder med de begrensingene som følger av opptakskriteriene, herunder at barnehagen får en hensiktsmessig sammensetning med hensyn til alder og kjønn.

c) Samvirkets ansatte kan ikke være andelseiere, men kan tildeles barnehageplass.

d) Andel kjøpes etter opptak av barn og tildeles den som har den daglige omsorgen for barnet. Opptak gjøres i henhold til de til enhver tid gjeldende lover, forskrifter og vedtekter.

e) Dersom andelseier ikke har barn i barnehagen kjøper samvirket automatisk tilbake andelen for likelydende sum. Andelseier kan beholde sin andel etter skriftlig avtale med styret.

**§3** Årsmøte er samvirkets øverste myndighet. Årsmøtet holdes innen utgangen av mai måned, etter innkalling med minst 14 dagers varsel gjennom brev til dem som er registrert som andelseier pr. 15. mars. Ved innkalling skal saksliste legges ved.

Styret kan innkalle til ekstraordinært årsmøte ved behov. Dersom ¼ av andelseierne krever det, skal styret innkalle til ekstraordinært årsmøte.

Varsel om årsmøte gis til andelseierne ca 6 uker før. Saker som andelseiere ønsker behandlet på årsmøtet meldes inn til styret 3 uker før årsmøtet. Innkallingsfristen ved ekstraordinært årsmøte er 14 dager.

Årsmøte skal inneholde:

1. Konstituering
   1. Godkjenning av innkalling.
   2. Valg av referent og to personer til å signere årsmøteprotokoll.
2. Godkjenne årsmelding og årsregnskap, medregnet disponering av overskudd.
3. Valg
4. Av styremedlemmer som er på valg
5. Av revisor
6. Valgkomite 2 medlemmer
7. Ta stilling til andre saker som er angitt i innkallingen og behandle eventuelle innkomne forslag.
8. Orientering om innværende års budsjett.

Ved vedtak har hver andel en stemme. Endringer i lagets vedtekter 1 jmf. Samvirkeloven krever 2/3 flertall av de avgitte stemmer. Øvrige årsmøtesaker avgjøres ved simpelt flertall.

Vedtektsendringer i Vedtekter 1 (jmf. Samvirkeloven) skal vedtas av årsmøtet.

**§ 4** Samvirket ledes av et styre bestående av 5 medlemmer og 2 varamedlemmer. Minst 3 av styrets medlemmer velges blant andelshaverne. Medlemmer, varamedlemmer og valgkomite velges for 2 år av gangen. Styret konstituerer seg selv på første styremøte etter årsmøte. Styreleder har sammen med et styremedlem Samvirkets signatur. Styret skal drive samvirket på best mulig måte i samsvar med vedtekter og årsmøtets vedtak. Styrets medlemmer har taushetsplikt om alle saker som behandles i styret. Styret har ansvaret for at samvirkets regnskap er à jour og i henhold til lover og forskrifter.

Styrets leder kaller inn til styremøter ved behov, minimum 4 ganger i året.

Styret fastsetter barnehagens vedtekter 2 (vedtekter jf. Barnehageloven).

**§ 5** Samarbeidsutvalget består av 2 representanter fra foreldre/foresatte og 2 representanter fra ansatte. Ansatte som har barn i barnehagen kan ikke velges. Samarbeidsutvalget skal bli forelagt og har rett til å uttale seg i saker som er av viktighet for barnehagens innhold, virksomhet og forholdet til foreldre/foresatte.

**§ 6** Dersom samvirket skal oppløses, krever dette minst ¾ flertall blant de fremmøtte på årsmøtet. Disse må representere minst halvparten av andelseierne. Dersom årsmøtet ikke er vedtaksført, kan nytt årsmøte holdes etter 3 uker, og oppløsning kan skje ved ¾ flertall blant dem som er til stede. Ved oppløsning av samvirket skal andelene betales tilbake så langt det er midler til dette. Eventuelle midler ut over dette skal nyttes til barnehageformål.

02.11.2016